**Likumprojekts „Grozījums Autoceļu lietošanas nodevas likumā”**

Izdarīt Autoceļu lietošanas nodevas likumā (Latvijas Vēstnesis, 2009, 2., 100.nr.; 2010, 206.nr.; 2013., 194.nr.; un 232 nr.) grozījumu un papildināt 5.panta otro daļu ar otro teikumu šādā redakcijā:

„Nodevas iekasēšana ietver visas darbības, kas saistītas ar nodevas maksājuma pieņemšanu no nodevas maksātāja un ieskaitīšanu valsts pamatbudžeta ieņēmumu kontā Valsts kasē, izmantojot valsts akciju sabiedrības „Ceļu satiksmes drošības direkcija” uzturēto elektronisko pakalpojumu sistēmu vai tādas privāto tiesību juridiskas personas starpniecību, kura ar valsts akciju sabiedrību “Latvijas Valsts ceļi” un valsts akciju sabiedrību “Ceļu satiksmes drošības direkcija” noslēgusi līgumu par nodevas iekasēšanas pakalpojumu sniegšanas kārtību.”

Likums stājas spēkā nākamajā dienā pēc tā izsludināšanas.

Iesniedzējs: Satiksmes ministrs A.Matīss

Vīza: Valsts sekretārs K.Ozoliņš

29.05.2014. 11:00

121

R.Nīmanis, 67025719

reinis.nimanis@csdd.gov.lv